DEĊIŻJONI TAL-KUMMISSJONI
tal-5 ta' April 2006
li temenda d-Deċiżjoni 2002/613/KE fir-rigward taċ-ċentri tal-ġbir ta' l-isperma tal-porċini fil-Kanada
(innotifikata taħt dokument numru C(2006) 1258)
(Test b'rilevanza għaż-ŻEE)
(2006/271/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/429/KEE tas-26 ta' Ġunju 1988 li tistabbilixxi r-rekwiżiti tas-saħħa tal-bhejjem applikabbli għal kummerċ intra-Komunitarju u għall-importazzjonijiet ta' semen ta' bhejjem domestiċi ta' l-ispeċi tal-majjali (1), u b'mod partikolari l-Artikolu 8(1) tagħha:
Billi:
(1)
Id-Deċiżjoni tal-Kummissjoni 2002/613/KE tad-19 ta' Lulju 2002 dwar il-kondizzjonijiet għall-importazzjoni tas-semen ta' l-annimali domestiċi tà l-ispeċi tal-porċini (2) tistabbilixxi lista tal-pajjiżi terzi, inkluża l-Kanada, li minnhom l-Istati Membri għandhom jawtorizzaw l-importazzjoni ta' l-isperma mill-annimali domestiċi ta' l-ispeċi tal-porċini.
(2)
Il-Kanada talbet li ssir emenda għal-lista ta' ċentri ta' ġbir ta' l-isperma approvati skond id-Deċiżjoni 2002/613/KE fir-rigward ta' reġistrazzjonijiet għal dak il-pajjiż.
(3)
Il-Kanada provdiet garanziji fir-rigward ta' konformità mar-regoli xierqa stabbiliti fid-Direttiva 90/429/KEE u ċ-ċentru l-ġdid li jrid jiżdied mal-lista ġie approvat uffiċjalment għall-esportazzjoni lejn il-Komunità mis-servizzi veterinarji ta' dak il-pajjiż.
(4)
Id-Deċiżjoni 2002/613/KE għandha għalhekk tiġi emendata skond dan.
(5)
Il-miżuri previsti f'din id-Deċiżjoni huma skond l-opinjoni tal-Kumitat Permanenti tal-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness V li jinsab mad-Deċiżjoni 2002/613/KE huwa emendat skond l-Anness għal din id-Deċiżjoni.
Artikolu 2
Din id-Deċiżjoni għandha tapplika mit-tielet jum ta' wara l-pubblikazzjoni tagħha fil-Ġurnal Uffiċjali ta' l-Unjoni Ewropea.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, nhar il-5 ta' April 2006.